section_heading: Uspon na vlast
paragraph_text: mini|desno|260px|Car Tevodros II. na straži kod Plavog Nila Kad se Kasaj Haile Georgis rodio Etiopija je bila rastrzana građanskim ratovima. Taj period etiopske povjesti znan je kao Zemene Mesafint ili "Doba prinčeva". Tijekom tog razdoblja, brojni pokrajinski neguši međusobno su se borili za uvećanje svog teritorija i vlast. Podijelili su se u privatne klanove i vodili stalne ratove. Etiopski car bio je njihova marioneta koji je stolovao u Gondaru, - izbor jednog od moćnika koji bi vladao Gondarom, zatim bi uskoro bio svrgnut s prijestolja od strane nekog drugog pokrajinskog moćnika koji bi trenutačno imao veću moć,- on bi si odabrao nekog drugog člana carske obitelji. Pokrajinama Godžam i Šoa vladali su ogranci carske dinastije, a vladari Šoe počeli su sebe držati za neovisne kraljeve, koji uopće ne podliježu nikakvoj višoj carskoj vlasti. Njegov uspon na prijestolje išao je preko uništenja mnogih pokrajinskih moćnika.